open-index/open-wikipedia-markdown huggingface dataset:
Ουινόνα Ράιντερ

Η **Ουινόνα Ράιντερ** (αγγλικά: *Winona Ryder*, πραγματικό όνομα: **Ουινόνα Λόρα Χόρογουιτς**, *Winona Laura Horowitz*, 29 Οκτωβρίου 1971 - ) είναι Αμερικανίδα ηθοποιός.

Γεννήθηκε στην πόλη Ουινόνα της Μινεσότα. Το 1978 η οικογένειά της μετακόμισε σε ένα κοινόβιο ράντσο κοντά στο Ελκ στη Βόρεια Καλιφόρνια, όπου ζούσαν με επτά ακόμα οικογένειες, χωρίς ηλεκτρικό ρεύμα. Ωστόσο η μητέρα της οργάνωνε κινηματογραφικές προβολές σε μια κοντινή φάρμα, γεγονός που την έκανε να αναπτύξει ενδιαφέρον για την υποκριτική. Στην ηλικία των 10 ετών μετακόμισε με τους γονείς της στην Πεταλούμα, κοντά στο Σαν Φρανσίσκο, όπου δύο χρόνια αργότερα ξεκίνησε μαθήματα υποκριτικής στο American Conservatory Theater. Ο σκηνοθέτης Ντέιβιντ Σέλτζερ την πρόσεξε σε μια οντισιόν και της έδωσε ρόλο στην ταινία *Λούκας* (1986). Όταν τη ρώτησε πως θα ήθελε να εμφανίζεται το όνομά της στους τίτλους, η Ουινόνα ζήτησε να χρησιμοποιήσει το επίθετο Ράιντερ, γιατί εκείνη τη στιγμή άκουγε έναν δίσκο του Μιτς Ράιντερ.

Ο πρώτος της σημαντικός ρόλος ήρθε το 1988 στην ταινία *[[Ο Σκαθαροζούμης]]*. Η Ράιντερ επελέγη για το ρόλο της Μαίρης Κορλεόνε στο *[[Ο Νονός III|Ο νονός III]]* το 1990, αλλά αναγκάστηκε να παραιτηθεί λόγω ασθενείας. Αργότερα έπαιξε στην ταινία *[[Τα χρόνια της αθωότητας (ταινία, 1993)|Τα χρόνια της αθωότητας]]* (1993) σε σκηνοθεσία του Μάρτιν Σκορσέζε, τον οποίο θεωρεί «τον καλύτερο σκηνοθέτη στον κόσμο». Για την ερμηνεία της κέρδισε Χρυσή Σφαίρα Β΄ γυναικείου ρόλου.

Είναι γνωστή η σχέση της με τον ηθοποιό Τζόνι Ντεπ στις αρχές της δεκαετίας του 1990. Επίσης τράβηξε την προσοχή των ΜΜΕ με τη συμμετοχή της στην έρευνα της απαγωγής και δολοφονίας της Πόλυ Κλάας το 1993, η οποία ήταν από την Πεταλούμα, πόλη που μεγάλωσε και η Ράιντερ. Απασχόλησε εκ νέου τα ΜΜΕ το 2001, καθώς συνελήφθη για κλοπή ρούχων και αξεσουάρ αξίας $5.500 σε εμπορικό κέντρο στο Μπέβερλι Χιλς. Το 2010 έπαιξε στο μεταφυσικό θρίλερ του Ντάρεν Αρονόφσκι *[[Μαύρος Κύκνος (ταινία 2010)|Μαύρος κύκνος]]*.

Από τον Οκτώβριο του 2000 έχει το δικό της αστέρι στη Λεωφόρο της Δόξας στο Χόλυγουντ της Καλιφόρνιας.

Νονός της Ράιντερ είναι ο ψυχολόγος και συγγραφέας Τίμοθι Λίρι.

## Φιλμογραφία
### Κινηματογράφος




### Τηλεόραση




## Παραπομπές


## Εξωτερικοί σύνδεσμοι
*  
* http://movies.yahoo.com/movie/contributor/1800010920
* http://www.allmovie.com/cg/avg.dll?p=avg&sql=2:62446

Κατηγορία:Βραβευμένες με Χρυσή Σφαίρα Β΄ Γυναικείου Ρόλου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Επαρχία του Αβελλίνο

Η **επαρχία του Αβελλίνο** (ιταλικά: *Provincia di Avellino*) είναι επαρχία στην περιφέρεια της Καμπανίας στην Ιταλία. Η έκτασή της είναι 2.792 χμ2 και ο πληθυσμός της φτάνει τους 439.444 (2008) κατοίκους. Έδρα της επαρχίας είναι η πόλη του Αβελλίνο (*Avellino*). Συνολικά, η επαρχία αριθμεί 119 δήμους.

Δεν έχει σε κανένα σημείο της πρόσβαση στη θάλασσα, ενώ συνορεύει βορειοδυτικά με την επαρχία του Μπενεβέντο, βορειοανατολικά με την Απουλία επαρχία της Φότζια), νοτιοανατολικά με την περιφερέρια της Μπαζιλικάτα (επαρχία της Ποτέντσα), νότια με την επαρχία του Σαλέρνο, και δυτικά με αυτήν της Νάπολης.

Παλαιότερα ονομαζόταν Ιρπίνια (ιταλ.: *Irpinia*), από παραφθορά του αρχαίου "*hirpus*", ένα είδος λύκου που υπάρχει, αν και σε μειωμένους πληθυσμούς, ακόμα και σήμερα στην περιοχή, η οποία, εξάλλου, παρουσιάζει μεγάλο περιβαντολογικό ενδιαφέρον, αφού εκεί υπάρχουν δύο Εθνικά Πάρκα (*Μόντι Πιτσεντίν*ι και *Παρτένιο*) και δύο οάσεις της WWF.

Η επαρχία χαρακτηρίζεται από το πολύ χαμηλό βαθμό αστικοποίησης, αφού μόνο δύο πόλεις συγκεντρώνουν πληθυσμό πάνω από 20.000 κατοίκους (Αβελλίνο και Αριάνο Ιρπίνο). 

## Παραπομπές


## Εξωτερικοί σύνδεσμοι
* 


Αβελλινο
Άννα Φόνσου

Η **Άννα Φόνσου** (Καισαριανή, 6 Ιουλίου 1939) είναι Ελληνίδα ηθοποιός με μεγάλη κοινωνική δράση.

## Βιογραφία
Μεγάλωσε στην Τήνο, από όπου είναι και η καταγωγή της. Σπούδασε στη δραματική σχολή του Δημήτρη Ροντήρη. Σπούδασε χορό με τη Ραλλού Μάνου και τραγούδι με την Πόπη Πετριόλη. Πρωτοεμφανίστηκε στο θέατρο το 1956 με το θίασο της Κατερίνας και στον κινηματογράφο το 1957 στην ταινία *Το παιδί του δρόμου*. Το 1965, ίδρυσε το *Προσκήνιο* μαζί με τους Αλέξη Σολομό και Αιμίλιο Χουρμούζιο.

Στον κινηματογράφο έπαιξε σε δεκάδες ταινίες, σχεδόν αποκλειστικά πρωταγωνιστικούς ρόλους, τόσο σε δραματικές όσο και σε κωμωδίες μαζί με διάσημους κωμικούς όπως ο Θανάσης Βέγγος με τον οποίο συμπρωταγωνίστησε σε αρκετές ταινίες. Στις αρχές της δεκαετίας του 1970 έκανε και μια σειρά ερωτικών ταινιών, κυρίως με σκηνοθέτη τον Όμηρο Ευστρατιάδη, που σήμερα θεωρούνται καλτ.

Στην τηλεόραση πήρε μέρος σε διάφορες σειρές (*Οι δυο ορφανές*, *Ρακοσυλλέκτες* κ.ά.) και σε θεατρικά στην εκπομπή *Το Θέατρο της Δευτέρας*. Πρωταγωνίστησε στην Λυρική Σκηνή στην οπερέτα *Οι Απάχηδες των Αθηνών*, ενώ από το 2001 ανήκει στο δυναμικό του ΚΘΒΕ.

Στις βουλευτικές εκλογές του 1996 και του 2000 ήταν υποψήφια με το ΚΚΕ και στις βουλευτικές εκλογές του 2009 και του 2012 ήταν υποψήφια με το ΠΑΣΟΚ στην Α' Αθήνας.

Το 1997 ίδρυσε με δικό της κεφάλαιο το κοινωφελές ίδρυμα «Το σπίτι του Ηθοποιού» για τη φιλοξενία άπορων ηθοποιών, του οποίου αποτελεί ισόβια πρόεδρο. Κατά καιρούς ανεβάζει θεατρικές παραστάσεις τα έσοδα των οποίων διατίθενται επίσης στο «Σπίτι του Ηθοποιού». Την περίοδο 1998-2000 διετέλεσε πρόεδρος του Σωματείου Ελλήνων Ηθοποιών.

## Διακρίσεις
Το 2016 βραβεύτηκε με το βραβείο *Νικολάου Καρόλου* της Ακαδημίας Αθηνών για την κοινωνική της δράση σχετικά με το «Σπίτι του Ηθοποιού».

Το 2025 στο πλαίσιο του 66ου διεθνούς φεστιβάλ κινηματογράφου Θεσσαλονίκης της απονεμήθηκε τιμητική διάκριση για την «προσφορά της στον πολιτισμό».

## Προσωπική ζωή
Υπήρξε παντρεμένη με τον θεατρικό επιχειρηματία και πολιτικό μηχανικό Κώστα Παλτόγλου, τον αρχιτέκτονα Νίκο Σοφιανό και το 1985 με τον τραγουδοποιό και μουσικοσυνθέτη Τάκη Μπουγά, μέχρι το 1993 που πήραν διαζύγιο. Χαρακτηριστικό της αγάπης τους υπήρξε το τραγούδι *"Άννα"* (πρώτη ερμηνεία Κώστας Καράλης) που γράφτηκε για την ίδια.

## Φιλμογραφία
### Κινηματογράφος

### Τηλεόραση

## Θεατρικές παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
## Παραπομπές


## Πηγές
*Multimedia CD-ROM Ελληνικός Κινηματογράφος 1997 ΕΘΝΟDATA 
*Σπίτι του Ηθοποιού - Άννα Φόνσου
## Εξωτερικοί σύνδεσμοι
*
*Η Άννα Φόνσου μιλάει για τη ζωή, την καριέρα της και το μέλλον του κοινωφελούς ιδρύματος «Το σπίτι του Ηθοποιού».

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Θεόδωρος Μπούας

Ο **Θεόδωρος Μπούας** ήταν γιος του Πέτρου Μπούα, αξιωματούχου στην αυλή των Δεσποτών της Άρτας του Αγγελοκάστρου και του Μυστρά. Καταγόταν από τη μεγάλη στρατιωτική οικογένεια των Μπουαίων,. Το έτος γεννήσεως του δεν είναι γνωστό. Για πρώτη φορά γίνεται μνεία στο όνομα του το 1480 όταν προσέτρεξε σε ενίσχυση του Κροκόδειλου Κλαδά επικεφαλής 60 στρατιωτών που ήταν αποκλεισμένος στην Μάνη.

Κατά την κάθοδό του, αφού συγκρούστηκε στο Άργος με τους Τούρκους αιχμαλώτισε 33 από αυτούς. Οι Τούρκοι, με δύναμη συνολικά 2.500 ανδρών και έχοντας επικεφαλής τον διοικητή της Πελοποννήσου Σουλεϊμάν Πασά, προσέγγισαν το Οίτυλο, από όπου θα επιχειρούσαν προώθηση στο εσωτερικό της Μάνης. Στην αρχή σημείωσαν κάποιες επιτυχίες(όπως την εκπόρθηση του πύργου του Τριγοφύλου όπου συνέλαβαν 19 Έλληνες, κυρίευσαν το Οίτυλο,το Μεγαλοχώρι και τον Παπαφίγγο.

Η μάχη έλαβε χώρα κόντα στο Οίτυλο στις 19 Ιανουαρίου του 1481 και σε αυτήν νικήθηκαν οι Τούρκοι και αποσύρθηκαν προσωρινά στην Σπάρτη, αφήνοντας στο πεδίο της μάχης 700 νεκρούς. Η οργή του Οθωμανού σουλτάνου ήταν μεγάλη και διέταξε να εκτελεστούν και οι 19 συληφθέντες Έλληνες από τον πύργο του Τριγγοφύλου. Οι παραπάνω πολεμικές επιχειρήσεις παρατάθηκαν και ο έμπειρος πολέμαρχος Θεόδωρος Μπούας, έχοντας μαζί του τον επίσης εμπειρότατο Κροκόδειλο Κλαδά, αμύνθηκαν με επιτυχία στην τουρκική εισβολή επί μήνες, τη στιγμή που οι περισσότεροι των Ελλήνων είχαν παραδώσει τα όπλα και δεν πρόβαλαν αξιοσημείωτη αντίσταση.

Με την άφιξη τουρκικών ενισχύσεων οι εισβολείς υπερέβαιναν τους 8.000 άνδρες. Έτσι στις 4 Απριλίου του 1481 οι Τούρκοι κατέλαβαν την δίοδο του Μαυροβουνίου. Ο Θεόδωρος Μπούας και ο Κροκόδειλος Κλαδάς αντιστάθηκαν στα ενδότερα επιλέγοντας ως τοποθεσία την οχυρή θέση της Καστανιάς. Σε μια περίπτωση περισσότεροι από 1.000 άνδρες από το τουρκικό ένοπλο εκστρατευτικό σώμα αιχμαλωτίστηκαν, όταν οι Μπούας και Κλαδάς επιτέθηκαν μετωπικά και τους εγκλώβισαν μέσα στη στενωπό. Η Μάνη όμως είχε κατακλυστεί από τους Τούρκους και ο Θεόδωρος Μπούας με τον γιο του Μερκούριο Μπούα και τον συμπολεμιστή του Κλαδά και τους λοιπούς συστρατιώτες του μεταφέρθηκαν με τρεις γαλέρες του βασιλιά της Νάπολης Φερδινάνδου στην ιταλική χερσόνησο. Από αυτό το σημείο αρχίζει η δράση του Μερκούριου Μπούα, γιου του Θεόδωρου. Ο Θεόδωρος πέθανε στην Βόρειο Ήπειρο το 1492 κατά την εισβολή του Σουλτάνου Βαγιαζήτ, όταν στάλθηκε εκεί από τον βασιλιά της Νάπολης Φερδινάνδο να οργανώσει την αντίσταση κατά των Τούρκων με τον Κροκόδειλο Κλαδά.

## Παραπομπές


## Βιβλιογραφία

*Παντελής Καρύκας, *Ελληνικές Επαναστάσεις* 
*Μουσείο Ελληνικής παροικίας Βενετίας-Ιταλία(Αρχείο Ελληνικής Αδελφότητας Βενετίας) 
*Περιοδικό *Στρατιωτική Ιστορία*
*Αρματολοί και Κλέφτες

Μπουα
Θεοδωρος
Κατηγορία:Αρβανίτες
Πανελλήνιο πρωτάθλημα άρσης βαρών ανδρών

Το **πανελλήνιο πρωτάθλημα ανδρών [[Άρση βαρών|άρσης βαρών]]** Ελλάδος, ξεκίνησε το 1964 από την Ελληνική ομοσπονδία Φιλάθλων Πάλης, στην οποία υπαγόταν το άθλημα από το 1935 (πρωτύτερα υπαγόταν στο ΣΕΓΑΣ). Το άθλημα της άρσης βαρών ανεξαρτητοποίθηκε το 1972, όταν και ιδρύθηκε η Ελληνική ομοσπονδία άρσης βαρών, η οποία διοργανώνει το πρωτάθλημα έκτοτε. Σημερινός πρωταθλητής είναι ο Π.Α.Ο.Κ..

## Τρόπος διεξαγωγής
Οι άνδρες αθλητές χωρίζονται σε δέκα κατηγορίες βάρους, τις εξής:

Αγωνίζονται στις δύο αναγνωρισμένες κινήσεις, το αρασέ και το επολέ ζετέ, οι οποίες πρέπει να γίνονται με τα δύο χέρια, με μέγιστο αριθμό προσπαθειών τις τρεις. Η τελική κατάταξη των αθλητών βγαίνει αθροιστικά, με βάση τα κιλά που κατάφεραν να σήκωσουν σε κάθε μία από τις δύο κινήσεις.

### Σύστημα βαθμολόγησης συλλόγων
Για την ανάδειξη του πρωταθλητή συλλόγου, η ελληνική ομοσπονδία εφορμόζει το σύστημα βαθμολόγησης της Παγκόσμιας ομοσπονδίας:

Οι βαθμοί δίδονται και στις τρεις κατατάξεις που προκύπτουν με βάση:
* το αρασέ
* το ζετέ 
* το σύνολο των δύο κινήσεων.

Ο σύλλογος με τους περισσότερους βαθμούς αναδεικνύεται πρωταθλητής, ενώ στα έξι πρώτα σωματεία απονέμονται έπαθλα.

## Οι πανελλήνιοι αγώνες

### Σύνολο τίτλων

## Διασυλλογικό πρωτάθλημα
Το 1988 καθιερώθηκε το διασυλλογικό πρωτάθλημα. Οι σύλλογοι χωρίζονταν αρχικά σε ομίλους βορρά και νότου, και διεξάγονταν δύο προκριματικές φάσεις. Η τελική φάση ήταν πανελλήνιας συμμετοχής, και αναδείκνυε τον πρωταθλητή σύλλογο.

Το 1988 στην τελική φάση μετείχαν οι σύλλογοι Πανελλήνιος Γ.Σ., Ολυμπιακός Σ.Φ.Π., Α.Ο. Σερρών, Σπάρτακος Θεσσαλονίκης και Ολυμπιάδα Ασπροπύργου.

Το 1989 πρωταθλητής αναδείχθηκε ο Κύδων Χανίων με την κατάταξη της τελικής φάσης να έχει ως εξής: 1. Κύδων 95 βαθμούς, 2. ΧΑΝΘ 80 β., 3. Ανταγόρας Κω 75 β., 4. Απόλλων Καλαμαριάς 75 β., 5. Άτλας Καλλιθέας 71 β..

Κατά το 1990 διεξήχθη το γ' διασυλλογικό πρωτάθλημα.

Το 1991 η διοργάνωση καταργήθηκε

## Σημειώσεις


## Παραπομπές


## Εξωτερικοί σύνδεσμοι
*weightlifting.gr
*Διοργανώσεις Λίστα πρωταθλητών weightlifting.gr

Κατηγορία:Πανελλήνιο Πρωτάθλημα Άρσης Βαρών
Αρση βαρων ανδρων
Ολυμπιακό Στάδιο Ρώμης

Το **Στάδιο Ολίμπικο** (ιταλικά: *Stadio Olimpico*) βρίσκεται στη Ρώμη, πρωτεύουσα της Ιταλίας. Η χωρητικότητά του είναι 72.698 θεατές. Είναι έδρα δύο ομάδων της Ρώμης, της Λάτσιο και της ΑΣ Ρόμα, καθώς και της Εθνικής ομάδας ποδοσφαίρου της Ιταλίας. 

Το στάδιο κτίστηκε το 1927 σαν μέρος του νέου αθλητικού πάρκου της Ρώμης (με το αρχικό όνομα *Foro Moussolini* και σημερινό *Foro Italico*) σε σχέδια του Ιταλού αρχιτέκτονα Ενρίκο ντελ Ντέμπιο. Ήταν το κύριο στάδιο για τους Ολυμπιακούς Αγώνες της Ρώμης το 1960. Κατά το παρελθόν στο Ολίμπικο έχουν επίσης διεξαχθεί οι τελικοί Ευρωπαϊκού Κυπέλλου του 1977 και 1984, καθώς κι ο τελικός του Παγκοσμίου Κυπέλλου του 1990 και το Παγκόσμιο Πρωτάθλημα Στίβου του 1987. Στο στάδιο έχει διεξαχθεί και ο τελικός του Τσάμπιονς Λιγκ του 2009.

## Εικόνες

 Olimpic Stadium 1 - panoramio.jpg|Εξωτερική όψη του «Ολίμπικο»
 2012-11-17 ITA-NZL Olympic Stadium.jpg|Άποψη του «Ολίμπικο»


## Παραπομπές


## Εξωτερικοί σύνδεσμοι
* Brief Guide to Olympic Stadium of Rome

Κατηγορία:Στάδια ποδοσφαίρου στην Ιταλία
Κατηγορία:Κτίρια και κατασκευές στη Ρώμη
Κατηγορία:Αθλητικές εγκαταστάσεις Θερινών Ολυμπιακών Αγώνων 1960
Κατηγορία:Σ.Σ. Λάτσιο
Κατηγορία:Εθνική Ιταλίας (ποδόσφαιρο)
Κατηγορία:ΑΣ Ρόμα
Κατηγορία:Στάδια Ευρωπαϊκού Πρωταθλήματος Ποδοσφαίρου 2020
Κατηγορία:Στάδια Παγκοσμίου Κυπέλλου Ποδοσφαίρου 1990
Πυρσόγιαννη Ιωαννίνων

Η **Πυρσόγιαννη** είναι οικισμός στην Περιφερειακή Ενότητα Ιωαννίνων στην Ήπειρο. 

## Γεωγραφικά στοιχεία
Η Πυρσόγιαννη βρίσκεται προς τα σύνορα της Ελλάδας με την Αλβανία, στις ανατολικές πλαγιές της οροσειράς του Γράμου σε υψόμετρο 860 μέτρα, στις πλαγιές της κορυφής Στενό (υψομ. 1.900 μ.) και λίγο βορειοανατολικά από το σημείο που ο Γοργοπόταμος συμβάλει στον μεγάλο ποταμό της περιοχής, τον Σαραντάπορο. Το χωριό είναι κτισμένο αμφιθεατρικά, με άριστη θέα προς τα γύρω βουνά και δάση ενώ περιβάλεται από πυκνό δρυοδάσος. Απέχει περίπου 90 χλμ. Β. από τα Ιωάννινα και 27 χλμ. Β.-ΒΔ. από τη Κόνιτσα. Η διασταύρωση για την Πυρσόγιαννη βρίσκεται στον επαρχικό δρόμο Ιωαννίνων-Κοζάνης στο 27ο χιλιόμετρο μετά την Κόνιτσα.

Αποτελεί ιστορικό χωριό των Μαστοροχωρίων και έδρα του πρώην δήμου. Είναι έδρα του Πολυδύναμου Αστυνομικού Τμήματος της περιοχής (κυρίως για  φύλαξη των συνόρων) και διαθέτει τις βασικές υποδομές εστιάσης και φιλοξενίας τουριστών. Τόπος αναφοράς του χωριού είναι και το ξενοδοχείο της Πυρσόγιαννης που χτίστηκε με δαπάνες των ίδιων των Πυρσογιαννιτών. 

## Αξιοθέατα
Το παλαιό δημοτικό σχολείο, που χτίστηκε το 1927, έχει χαρακτηριστεί ως ιστορικό διατηρητέο μνημείο, *«διότι πρόκειται για αξιόλογο κτίριο ειδικής λειτουργίας απόλυτα εναρμονισμένο με το δομημένο περιβάλλον του οικισμού, σημαντικό για τη μελέτη της Ιστορίας της Aρχιτεκτονικής στο συγκεκριμένο χώρο.»* Στεγάζει το Εθνολογικό Μουσείο Ηπειρωτών Μαστόρων, στο οποίο καταγράφονται συτηματικά η τοπική αρχιτεκτονική και τα αισθητικά ρεύματα των τριών τελευταίων αιώνων στα Βαλκάνια ενώ συγκεντρώνει σημαντικά εκθέματα και αρχεία από την ζωή των μαστόρων της πέτρας.

μικρογραφία|Ο ναός του Αγίου Νικολάου (1772)
Ο ναός του Αγίου Νικολάου είναι τρίκλιτη ξυλόστεγη βασιλική που κατασκευάστηκε το 1772, ενώ το πυργοειδές καμπαναριό του ναού χτίστηκε το 1960.

Ο Άι-Γιώργης είναι μια πέτρινη εκκλησία που δεσπόζει στον πάνω μαχαλά του χωριού με εντυπωσιακό  καμπαναριό. Χτίστηκε το 1904. 

## Διοικητικά - πληθυσμιακά στοιχεία
Αναφέρεται επίσημα, μετά την απελευθέρωση της Ηπείρου, το 1919 στο ΦΕΚ 184Α - 19/08/1919 να ορίζεται έδρα της ομώνυμης νεοϊδρυθείσας κοινότητας. Το 1997 με το ΦΕΚ 244Α - 04/12/1997 ορίστηκε έδρα του δήμου Μαστοροχωρίων. Σύμφωνα με το πρόγραμμα ''Καλλικράτης'', αποτελεί κοινότητα που υπάγεται στη Δημοτική Ενότητα Μαστοροχωρίων του Δήμου Κόνιτσας και σύμφωνα με την απογραφή 2011 απογράφησαν 119 κάτοικοι.
Οι απογραφές πραγματικού πληθυσμού (*de facto)* μετά τον Β' Παγκόσμιο Πόλεμο είναι:

## Εξωτερικοί σύνδεσμοι
* Πυρσόγιαννη: Το πιο ξακουστό Μαστοροχώρι από τον ιστότοπο https://epirusexplorer.com/.
* Πυρσόγιαννη Κόνιτσας / Pyrsogianni (village), Konitsa, Ioannina, Greece στο https://www.youtube.com/.
* Η πεζοπορική διαδρομή: Πυρσόγιαννη - Ασημοχώρι από τον ιστότοπο https://www.topoguide.gr/.
* Η Πυρσόγιαννη των μαστόρων από τον https://www.rizospastis.gr/.
* Αρχοντικό στην Πυρσόγιαννη-Μαστοροχώρια Κόνιτσας από τον ιστότοπο https://www.greece.com/.

## Παραπομπές


Πυρσογιαννη
Κατηγορία:Δήμος Μαστοροχωρίων
Κατηγορία:Δήμος Κόνιτσας
Δρυόφυτο Πρέβεζας

thumb|150px|Η εκκλησία του χωριού Άγιος Νικόλαος
Το **Δρυόφυτο** είναι χωριό του Δήμου Ζηρού  (πρώην Δήμου Φιλιππιάδας) του Νομού Πρεβέζης.

Βρίσκεται σε απόσταση 45 χιλιομέτρων βορειοανατολικά από την Πρέβεζα και 25 χιλιόμετρα βορειοδυτικά της Άρτας. Από την πόλη της Φιλιππιάδας, έδρα του  Δήμου, απέχει 9 χιλιόμετρα.

Στο χωριό, σύμφωνα με την απογραφή του 2011, διαμένουν 268 κάτοικοι (Εφημερίς της Κυβερνήσεως, Αρ. φύλλου 630, 20  Μαρτίου 2013, Τεύχος Δεύτερο),  ενώ το 2001 είχαν απογραφεί 313 κατοίκοι.

## Μετονομασία
Η παλαιά ονομασία του οικωνυμίου ήταν **Σφελένικο**. Το 1927 μετονομάστηκε σε **Δρυόφυτο**, μεταφράζοντας τη σημασία του οικωνυμίου από τα σλαβικά στα ελληνικά. Η νέα του ονομασία έχει άμεση σχέση με τις βελανιδιές (δρυς) που ευδοκιμούν στην περιοχή.

## Παραπομπές


## Πηγές
*Δήμος Φιλιππιάδας-Δρυόφυτο
## Εξωτερικοί σύνδεσμοι
* Δήμος Ζηρού 
* Περιφερειακή Ενότητα Πρέβεζας

Κατηγορία:Χωριά της περιφερειακής ενότητας Πρέβεζας
Κατηγορία:Δήμος Ζηρού
Μασοριτικό κείμενο

**Μασοριτικό** ονομάζεται το πρωτότυπο κείμενο της εβραϊκής βίβλου (την οποία οι χριστιανοί ονόμασαν Παλαιά Διαθήκη), έτσι όπως εμφανίζεται μετά την κριτική εργασία των *Μασοριτών*, δηλ. των Ιουδαίων λογίων που προσπάθησαν να διαφυλάξουν το κείμενο αυτό από τις παραφθορές και επιμελήθηκαν την παράδοση του.

Από το αραμαϊκό ρήμα *μασάρ* = παραδίδω προέρχεται ο όρος *μασορά* ή *μασόρεθ* που χρησιμοποιείται σε σχέση με την παράδοση της εξωτερικής μορφής του κειμένου (ενώ για την παράδοση του περιεχομένου χρησιμοποιείται ο όρος *χαλαχά*).

Το μνημειώδες αυτό έργο άρχισε τον 6ο μ.Χ. αιώνα και ολοκληρώθηκε τον 10ο αιώνα από λογίους των ταλμουδιών ακαδημιών της Βαβυλωνίας και της Παλαιστίνης με στόχο όχι την ερμηνεία, αλλά τη «*μετάδοση στις μέλλουσες γενεές του αυθεντικού Λόγου του Θεού*».

## Υποσημειώσεις


## Βλέπε επίσης
* Αγία Γραφή
* Παλαιά Διαθήκη
* Βιβλικός Κανόνας
* Ιουδαϊσμός

Κατηγορία:Αγία Γραφή
Κατηγορία:Ιουδαϊσμός
Αντίστιξη

Στη μουσική,  **αντίστιξη** (αγγλικά: **counterpoint**) καλείται η ταυτόχρονη συνήχηση πολλών διαφορετικών μελωδιών, οι οποίες συνδυάζονται με  βάση ένα αυστηρό συνήθως πρόγραμμα κανόνων διαφορετικό από εποχή σε εποχή. Η ονομασία προέρχεται απο το λατινικό «contrapuctus». Πιθανόν «punctus contra punctum» σημαίνει «νότα έναντι νότας», δηλαδή «νότα προς νότα» ή κατ'επέκταση «μελωδία προς μελωδία». 
Στην πολυφωνική - αντιστικτική γραφή  κάθε μία από τις συνηχούσες μελωδίες διατηρεί τη μελωδική ή ρυθμική αυτοτέλειά της  χωρίς  να κυριαρχεί αλλά ούτε και να υποβιβάζεται από τις υπόλοιπες.
Η αντίστιξη άρχισε να αναπτύσσεται στο Μεσαίωνα στην εκκλησιαστική μουσική, γνώρισε μεγάλη άνθηση στα χρόνια της Αναγέννησης (με τον Τζιοβάννι Πιερλουίτζι ντα Παλεστρίνα) και κορυφώθηκε το 17ο αιώνα στην εποχή του μπαρόκ (με τον Γιόχαν Σεμπάστιαν Μπαχ). Ο όρος προέρχεται από το λατινικό *punctus contra punctum*  σημαίνοντας στίξη αντί στίξης, δηλαδή «φθόγγος αντί φθόγγου»

## Πηγές
**Η μουσική μέσα από την ιστορία της*, Βιβλίο Β΄ Γυμνασίου του Οργανισμού Εκδόσεων Διδακτικών Βιβλίων.

## Εξωτερικοί σύνδεσμοι
*
*Η αντίστιξη sto artissimo.gr

## Παραπομπές


Κατηγορία:Μουσική θεωρία
Λάκκωμα Χαλκιδικής

Το  **Λάκκωμα** είναι χωριο και ομώνυμο Δημοτικό διαμέρισμα του Δήμου Νέας Προποντίδας στο νομό Χαλκιδικής. Σύμφωνα με τη νεότερη απογραφή  του 2011 έχει 1.171 κατοίκους. Η θέση του είναι πάνω από τη γέφυρα της Εθνικής Οδού Θεσσαλονίκης - Νέων Μουδανιών.

## Γενικά στοιχεία
Οι κάτοικοι ασχολούνται με τη βιομηχανία και τη γεωργία. Στην περιοχή λειτουργεί Βιοτεχνικό Οικολογικό Πάρκο με σκοπό την παραγωγή βιοκαυσίμου. Στον οικισμό λειτουργεί νηπιαγωγείο και Δημοτικό Σχολείο. Υπάρχει Σύλλογος Ποντίων που δημιουργήθηκε το 1980 και Σύλλογος Ανατολικοθρακιωτών που δημιουργήθηκε το 2003. Στο Λάκκωμα εδρεύει και η τοπική ποδοσφαιρική ομάδα *Διγενής*, που αγωνίζεται στην Α΄ ερασιτεχνική κατηγορία του πρωταθλήματος της Ε.Π.Σ. Χαλκιδικής και ιδρύθηκε το 1958.

## Παραπομπές


## Εξωτερικοί σύνδεσμοι
*  Ιστότοπος του Δήμου Καλλικράτειας

Λακκωμα
Λάκκωμα
Κατηγορία:Δήμος Νέας Προποντίδας
Τράτα

Ο όρος **Τράτα** μπορεί ν΄ αφορά:

* Τράτα, αλιευτικό εργαλείο
* Τράτα, αλιευτικό σκάφος που διενεργεί αλιεία με το εργαλείο τράτα
* Τράτα, αρχαίος ελληνικός χορός.

Αντίθετα στις δημώδεις εκφράσεις το ρήμα "*τρατάρω*" αποδίδεται με τη σημασία του κεράσματος, συνήθως με γλυκό ή ποτό.

Κατηγορία:Εκφράσεις
Γκάρι Όλντμαν

Ο σερ **Γκάρι Όλντμαν** (*Gary Leonard Oldman*, 21 Μαρτίου 1958) είναι Άγγλος ηθοποιός και σκηνοθέτης, γνωστός για ρόλους ανταγωνιστών και χωρίς ηθική χαρακτήρων. Είναι πιο γνωστός για το ρόλο του Δράκουλα στην ομώνυμη ταινία του Φράνσις Φορντ Κόπολα από τα 1992, ενώ άλλες γνωστές ταινίες στις οποίες εμφανίστηκε είναι *[[JFK, η Ιστορία που Χαράχτηκε στη Μνήμη μας]]*, *[[Το Πέμπτο Στοιχείο]]*, *[[Αληθινή Αγάπη]]*, *[[Λεόν (ταινία)|Λεόν]]*, *[[Batman Begins]]* και η σειρά ταινιών *[[Χάρι Πότερ]]*. Έχει επίσης υποδυθεί αρκετούς διάσημους σε βιογραφικές ταινίες, όπως τους Τζο Όρτον, Λι Χάρβεϊ Όσβαλντ, Λούντβιχ βαν Μπετόβεν, Πόντιο Πιλάτο και ειδικά τον Σιντ Βίσιους στην ταινία του 1986, *[[Σιντ και Νάνσι]]*, ερμηνεία που χαρακτηρίστηκε από το *Premiere Magazine* ως μια από τις εκατό καλύτερες όλων των εποχών. Το 2012 έλαβε την πρώτη του υποψηφιότητα για Όσκαρ Α' Ανδρικού Ρόλου για την ταινία *[[Κι ο κλήρος έπεσε στον Σμάιλι (ταινία)|Κι ο Κλήρος Έπεσε στον Σμάιλι]] (Tinker Tailor Soldier Spy, 2011)*. Το 2018 κέρδισε Όσκαρ, Χρυσή Σφαίρα, BAFTA, Satellite και SAG Α' Ανδρικού Ρόλου για την ερμηνεία του στην ταινία *[[Η πιο σκοτεινή ώρα]]*, στην οποία υποδύθηκε τον Ουίνστον Τσώρτσιλ.

## Ενδεικτική φιλμογραφία
**[[Χένρυ & Τζουν]]* (1990)
**[[JFK, η Ιστορία που Χαράχτηκε στη Μνήμη μας]]* (1991)
**[[Δράκουλας (ταινία 1992)|Δράκουλας]]* (1992)
**[[Ο Ρωμαίος αιμορραγεί]]* (1993)
**[[Leon]]* (1994)
*Immortal Beloved Scarlet Letter (1994)
**[[Basquiat]]* (1996)
**[[Το Πέμπτο Στοιχείο]]* (1997)
* *[[Χαμένοι στο διάστημα (ταινία)|Χαμένοι στο Διάστημα]]* (1998)
**[[Ο Χάρι Πότερ και ο Αιχμάλωτος του Αζκαμπάν (ταινία)|Ο Χάρι Πότερ και ο Αιχμάλωτος του Αζκαμπάν]]* (2004)
**[[Batman Begins]]* (2005)
**[[Ο Χάρι Πότερ και το Τάγμα του Φοίνικα (ταινία)|Ο Χάρι Πότερ και το τάγμα του φοίνικα]]* (2007)
**[[Ο Σκοτεινός Ιππότης]]* (2008)
**[[Κι ο κλήρος έπεσε στον Σμάιλι (ταινία)|Κι ο Κλήρος Έπεσε στον Σμάιλι]]* (2011)
**[[Ο Σκοτεινός Ιππότης: Η Επιστροφή]]* (2012)
**[[Child 44]]* (2015)
**[[Η πιο σκοτεινή ώρα]]* (2017)
**[[Το Ξέπλυμα]]* (2019)

## Παραπομπές


## Εξωτερικοί σύνδεσμοι
*Γκάρι Όλντμαν, ιστοσελίδα του ηθοποιού στην Internet Movie Database .
*Φιλμογραφία του ηθοποιού, trailers και κριτικές.

Κατηγορία:Άγγλοι ηθοποιοί φωνής
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί θεάτρου
Κατηγορία:Άγγλοι σκηνοθέτες κινηματογράφου
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
Ετερόρρυθμη Εταιρεία

Η **ετερόρρυθμη εταιρεία** (**Ε.Ε.**) είναι ένα νομικό πρόσωπο, που συνιστάται μεταξύ δύο ή περισσοτέρων φυσικών ή νομικών προσώπων που έχουν σκοπό να εμπορεύονται με εταιρική επωνυμία. Στην ετερόρρυθμη εταιρεία, ένας η περισσότεροι εταίροι ευθύνονται απεριόριστα και αλληλέγγυα για τις εταιρικές υποχρεώσεις, όπως ακριβώς και οι εταίροι της ομόρρυθμης εταιρείας και αποκαλούνται ομόρρυθμοι εταίροι, ενώ ένας ή περισσότεροι εταίροι ευθύνονται περιορισμένα, δηλαδή μόνο μέχρι του ποσού της εισφοράς τους, και αποκαλούνται ετερόρρυθμοι εταίροι.

Ετερόρρυθμος εταίρος απαγορεύεται σύμφωνα με τον εμπορικό νόμο να κάνει οποιαδήποτε πράξη διαχείρισης, να εργασθεί σε υπόθεση της εταιρείας ή να συμμετάσχει σε αποφάσεις της (άρθρο 25 Εμπορικού Νόμου). Ο ετερόρρυθμος εταίρος που είτε εμφανίστηκε στην επωνυμία της επιχείρησης είτε διαχειρίστηκε υπόθεσή της, ευθύνεται απεριόριστα και αλληλέγγυα στα χρέη και τις υποχρεώσεις της εταιρείας (άρθρο 28 Εμπορικού Νόμου).  

Πάντως σύμφωνα με τη νομολογία (Α.Π. 985/1983) ομόφωνη είναι η άποψη ότι ο ετερόρρυθμος εταίρος, το όνομα του οποίου έχει περιληφθεί στην εταιρική επωνυμία, αν και ευθύνεται ως ομόρρυθμος (βάσει του άρθρου 28 Ε.Ν.), δεν μεταβάλλεται σε ομόρρυθμο.

## Είδη ετερόρρυθμης εταιρείας
Οι ετερόρρυθμοι εταίροι μπορεί να εμφανίζονται στο καταστατικό και έτσι η συμμετοχή τους στην εταιρεία να μην μπορεί να μεταβιβασθεί ή εκχωρηθεί αλλού (απλή ετερόρρυθμη εταιρεία) ή το κεφάλαιό τους να διαιρείται σε μετοχικούς τίτλους - μερίδια που είναι ελεύθερα προς μεταβίβαση (κατά μετοχές ετερόρρυθμη εταιρεία).

## Σύσταση ετερόρρυθμης εταιρείας
Η σύσταση της ετερόρρυθμης εταιρείας γίνεται, όπως και της ομόρρυθμης, με ιδιωτικό ή συμβολαιογραφικό έγγραφο (άρθρο 39 Ε.Ν.), το οποίο υπογράφεται από όλους τους εταίρους (ομόρρυθμους και ετερόρρυθμους) και δημοσιεύεται στο αρμόδιο δικαστήριο αυτούσιο ή περίληψή του.

## Παραπομπές


Κατηγορία:Εταιρική μορφή
Κατηγορία:Εταιρική μορφή (Ελλάδα)
Αποδεκατισμός

Ο **αποδεκατισμός** ήταν μία από τις σκληρότερες ρωμαϊκές στρατιωτικές ποινές, η οποία επιβαλλόταν κυρίως σε περιπτώσεις μαζικής απειθαρχίας ή απροθυμίας των στρατιωτών να πολεμήσουν. Ως όρος προέρχεται από τη λατινική λέξη «decimatio» (απομάκρυνση του  δεκάτου, από το λατινικό decem = δέκα) και οι γραπτές μαρτυρίες εντοπίζουν την εφαρμογή του από το 471 π.Χ. μέχρι το το 17 ή το 20 μ.Χ. Στις μέρες μας, το αντίστοιχο ρήμα *αποδεκατίζω* χρησιμοποιείται με διαφορετική έννοια, ως συνυποδηλωτικό μαζικής εξόντωσης ανθρώπων.

Ο αποδεκατισμός βασιζόταν στο πνεύμα της συλλογικής ευθύνης και εφαρμοζόταν σε επίπεδο κοόρτεως, ρωμαϊκής μονάδας αντίστοιχης του σημερινού τάγματος, όμως λόγω της σκληρότητάς του διατασσόταν πολύ σπάνια. Σύμφωνα με τον ιστορικό Πολύβιο, η εκτέλεση της ποινής γινόταν ως εξής: Οι άνδρες της τιμωρημένης κοόρτεως χωρίζονταν σε δεκάδες και από κάθε δεκάδα κληρωνόταν ένας, ο οποίος έπρεπε να λιθοβοληθεί ή να ξυλοκοπηθεί με ρόπαλα μέχρι θανάτου από τους υπολοίπους εννέα. Αλλά και οι εννέα «τυχεροί» έπρεπε μετά να κοιμηθούν απροστάτευτοι εκτός λεγεώνας, εκτεθειμένοι στον κίνδυνο μιας εχθρικής καταδρομικής επίθεσης.

Σκοπός της ποινής ήταν να εμπνεύσει φόβο στο ρωμαίο στρατιώτη για τα αποτελέσματα πιθανής λιγοψυχίας στη μάχη, καθιστώντας τον υπόλογο όχι μόνο για τη δική του ολιγωρία, αλλά και για του συμπολεμιστή του. Στην πραγματικότητα όμως, παρήγε τα αντίθετα αποτελέσματα: η θέα ενός στρατιώτη που κακοποιείται βάναυσα μέχρι θανάτου από τους συντρόφους του, καθώς και το συναίσθημα ότι ο καθένας θα μπορούσε να βρεθεί σε αυτή τη θέση (είτε ως θύμα είτε ως εκτελεστής), είχε αρνητική επίπτωση τόσο στο ηθικό των ανδρών όσο και στην εμπιστοσύνη τους προς τους ηγήτορές τους. Ο πολύ μεταγενέστερος βυζαντινός αυτοκράτορας Μαυρίκιος επικρίνει τις τιμωρίες αυτού του είδους ότι προκαλούν περισσότερη ζημιά από καλό.

Μαρτυρίες από τη σύγχρονη εποχή αναφέρουν *αποδεκατισμό* στον Τριακονταετή Πόλεμο και στον Α' Παγκόσμιο. Επίσης στο βιβλίο του με τίτλο «Στάλινγκραντ» ο Βρετανός ιστορικός Antony Beevor αναφέρει τον αποδεκατισμό που διέταξε σοβιετικός αξιωματικός.

## Παραπομπές


Κατηγορία:Μέθοδοι εκτέλεσης
Κατηγορία:Ποινές
Κατηγορία:Στρατός της Αρχαίας Ρώμης
Ευρύτη

Στην ελληνική μυθολογία με το όνομα **Ευρύτη** αναφέρονται τα ακόλουθα δύο διαφορετικά πρόσωπα:

# Νύμφη της Αττικής, μητέρα του Αλιρρόθιου, τον οποίο απέκτησε από έναν ερωτικό δεσμό της με τον θεό Ποσειδώνα. Ο μύθος αυτός συμπλέκεται με τον μύθο της Αλκίππης, της κόρης του Άρη (*[[Βιβλιοθήκη Απολλοδώρου]]*, Γ΄ 14, 2).
# Ηρωίδα της Αιτωλίας, κόρη του Ιπποδάμαντα. Η Ευρύτη αυτή παντρεύτηκε τον Πορθάονα και παιδιά τους ήταν ο Οινέας, ο Αλκάθοος, ο Άγριος, ο Λευκοπέας, ο Μέλας και η Στερόπη.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969.

Ευρυτη
Κατηγορία:Νύμφες της ελληνικής μυθολογίας
Σούπερ Καπ Ελλάδας πετοσφαίρισης Ανδρών

Το **Super Cup Ελλάδας** πετοσφαίρισης ανδρών άρχισε να διοργανώνεται το 1997. Σε αυτό αγωνίζονται ο Πρωταθλητής Ελλάδας της προηγούμενης αγωνιστικής περιόδου με τον Κυπελλούχο Ελλάδας. Η διοργάνωση αναβίωσε το 2021, μετά από 11 χρόνια. Από το 2026, η διοργάνωση είναι γνωστή και με την ονομασία **Novibet** **Super Cup** λόγω της χορηγίας από την εν λόγω εταιρεία. 

## Οι νικητές

## Οι αγώνες

### Σημειώσεις

## Σύνολο τίτλων

## Παραπομπές


## Εξωτερικοί σύνδεσμοι - Πηγές
* 
* 
* Ειδήσεις για το Σούπερ Καπ Ελλάδας volleyleague.gr (Επίσημος ιστότοπος Ε.Σ.Α.Π.)
* Η ιστορία του Σούπερ Καπ  volleyleague.gr

Σούπερ Καπ Ανδρών
Λεόντιος Μαχαιράς

Ο **Λεόντιος Μαχαιράς** (αγγλ. **Leontios Machairas,** γαλλικά: *Léonce Machéras*) ήταν Έλληνας Κύπριος χρονικογράφος, που έζησε το 15ο αιώνα.

## Βίος
Ο Λεόντιος Μαχαιράς ήταν προύχοντας (γιος αυλικών) και ακολούθησε τον Ιανό Λουζινιάν στην εκστρατεία εναντίον των Αιγυπτίων, οι οποίοι είχαν επιτεθεί στην Κύπρο.

## Συγγραφικό έργο
Διατήρησε στενή σχέση με το φραγκικό βασίλειο της Κύπρου, ίσως λόγω της γνώσης της γαλλικής γλώσσας. Κατόρθωσε μέσω της σχέσης του αυτής να έχει πρόσβαση στα αρχεία του βασιλείου. Γνωστό του έργο είναι η *Εξήγησις της γλυκείας χώρας Κύπρου, η ποία λέγεται Κρόνακα, τουτέστιν Χρονικόν*, γνωστότερη με τον τίτλο *Κρόνηκα*. Πρόκειται για ένα χρονικό, το οποίο ξεκινάει από την περίοδο της βασιλείας του Μεγάλου Κωνσταντίνου έως και τον θάνατο του βασιλιά της Κύπρου, Ιωάννη Β' το 1458.
Γράφει σε γλώσσα απλή, ενώ συχνά χρησιμοποιεί λογιωτατισμούς.

## Παραπομπές


## Εργογραφία

*

## Πηγές
*Γιάνης Κορδάτος, Ιστορία της Νεοελληνικής λογοτεχνίας. Από το 1453 ως το 1961, τόμος πρώτος, εκδ. Επικαιρότητα, Αθήνα, 1983

Κατηγορία:Πρόσωπα του Βασιλείου της Κύπρου
Κατηγορία:Κύπριοι χρονογράφοι
Reims-Cessna F406

Το **Reims-Cessna F406 Caravan II** είναι Γαλλικό δικινητήριο τουρμοπρόπ αεροσκάφος, σχεδιασμένο και κατασκευασμένο από την Reims Aviation σε συνεργασία με την Cessna.

## Σχεδίαση και εξέλιξη
Το *F406 Caravan II* είναι δικινητήριο δεκατετραθέσιο μονοπλάνο, χαμηλής πτέρυγας, συμβατικής κατασκευής από αλουμίνιο και χάλυβα. Αποτελεί εξέλιξη του Cessna 404 με δύο κινητήρες *Pratt & Whitney PT-6* και είναι παρόμοιο με το συμπιεζόμενης καμπίνας Cessna 441. Το αεροσκάφος πέταξε πρώτη φορά στις 22 Σεπτεμβρίου 1983 και βρίσκεται ακόμα σε παραγωγή. 

Το *F406* στοχεύει στη μεταφορά επιβατών και μικρών φορτίων καθώς και στην πολιτική και στρατιωτική επιτήρηση. Για την αύξηση της μεταφορικής του ικανότητας μπορεί να τοποθετηθεί ένα ατρακτίδιο φορτίου στο κάτω μέρος της ατράκτου. Παράλληλα υπάρχει η έκδοση θαλάσσιας επιτήρησης *Surpolmar* που φέρει επιπλέον εξοπλισμό, μεταξύ του οποίου και ραντάρ κάλυψης 360 μοιρών. 

Παρόλο που οι δύο κινητήρων καθιστά ακριβότερες τις επιχειρήσεις σε σχέση με τα αντίστοιχα μονοκινητήρια αεροσκάφη όπως το Cessna 208 Caravan I, η ύπαρξη τους καθιστά το αεροσκάφος πιο αξιόπιστο, ειδικά όταν αυτό επιχειρεί πάνω από νερό. 

Το *Reims-Cessna F406* έχει επιλεγεί και χρησιμοποιείται επιχειρησιακά από το Ελληνικό Λιμενικό Σώμα.

## Πηγές


* EASA Type Certificate

## Συγκρίσιμα αεροσκάφη

* Beechcraft King Air
* Cessna 208 Caravan I

## Εξωτερικοί σύνδεσμοι
* Το Reims F406 στην επίσημη ιστοσελίδα της Reims Aviation
* Το Reims F406 στο Airliners.net
* Το Reims F406 στο koti.welho.com
* Το Reims F406 στο vincentaviation.co.nz
* Το Reims F406 CARAVAN II στο redstar.gr

F406
F406
Ευρυτίωνας

Στην ελληνική μυθολογία με το όνομα **Ευρυτίωνας** (***Ευρυτίων***) αναφέρονται τα ακόλουθα 4 πρόσωπα:

# Κένταυρος της Θεσσαλίας, που στάθηκε η αφορμή για τη Μάχη Λαπίθων και Κενταύρων. Στην *[[Οδύσσεια]]* συγκεκριμένα αναφέρεται (φ 295 κ.ε.) ότι ο Ευρυτίων μέθυσε όταν ήταν καλεσμένος στο σπίτι του Πειρίθου και έκανε ασχήμιες. Τότε οι παριστάμενοι Λαπίθες του έκοψαν τα αυτιά και τη μύτη του. Η μεταγενέστερη παράδοση συνέδεσε αυτή την περίσταση με το γαμήλιο γλέντι των γάμων του Πειρίθου και της Ιπποδαμείας ή Ιπποδάμης. Τότε οι Κένταυροι ομαδικώς προσπάθησαν να αρπάξουν τις γυναίκες των Λαπιθών. Ο Παυσανίας γράφει (Ε΄ 10, 8) ότι ο Ευρυτίων απεικονιζόταν στο δυτικό αέτωμα του Ναού του Δία στην Ολυμπία.
# Γιος του Άκτορα από τη Φθία. Σε αυτόν τον Ευρυτίωνα κατέφυγε ο Πηλέας, φεύγοντας από την Αίγινα. Ο Ευρυτίων τού έδωσε για γυναίκα την κόρη του και το 1/3 της χώρας για προίκα. Μετά από χρόνια, ο Ευρυτίων και ο Πηλέας πήραν μέρος στο κυνήγι του Καλυδώνιου Κάπρου. Εκεί ο Πηλέας σκότωσε τον Ευρυτίωνα κατά λάθος (*[[Βιβλιοθήκη Απολλοδώρου]]*, Γ΄ 13, 4 κ.ε.). Μετά και από αυτό το περιστατικό, ο Πηλέας κατέφυγε στην αυλή του Ακάστου, στη Μαγνησία, για να εξευμενιστεί.
# Ο ένας από τους Αργοναύτες, που ήταν γιος του Ίρου και της Δημωνάσσης, και συνεπώς εγγονός του Άκτορα και ανεψιός του παραπάνω Ευρυτίωνα (νο.2).
# Ο βοσκός των βοδιών του Γηρυόνη. Σκοτώθηκε από τον Ηρακλή όταν ο ήρωας έκλεψε τα βόδια στον σχετικό άθλο του. Σύμφωνα με μία παράδοση, ο Ευρυτίων αυτός ήταν γιος του θεού Άρη και της Ερυθείας.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κατηγορία:Πρόσωπα της ελληνικής μυθολογίας
Κατηγορία:Κένταυροι
Κατηγορία:Αργοναύτες
Κατηγορία:Παιδιά του Άρη
Κατηγορία:Βοσκοί στη μυθοπλασία
Εύρωπας

Στην ελληνική μυθολογία με το όνομα **Εύρωπας** (***Εύρωψ***) αναφέρονται τα ακόλουθα δύο διαφορετικά πρόσωπα:

# Βασιλιάς της Σικυώνας, γιος του Αιγιαλέα, πατέρας του Τελχίνα και παππούς του Απίου ή Άπιδος, από τον οποίο ονομάσθηκε Απία ολόκληρη πλέον η Πελοπόννησος (Παυσανίας Β΄ 5, 6) πριν προσλάβει το σημερινό της όνομα από τον Πέλοπα.
# Νόθος γιος του Φορωνέως, του αρχαιότατου βασιλιά του Άργους. Αυτός ο Εύρωψ ήταν πατέρας του Ερμίονα, που έδωσε το όνομά του στην αργολική πόλη Ερμιόνη (Παυσανίας Β΄ 34, 4).

## Παραπομπές


## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κατηγορία:Μυθικοί βασιλείς της Σικυώνας
Επαρχία της Ρώμης

Η **επαρχία της Ρώμης** (ιταλικά: *Provincia di Roma*) είναι επαρχία στην περιφέρεια του Λάτιου του ιταλικού κράτους. Η έκτασή της είναι 5.352 τ.χλμ. και ο πληθυσμός της φτάνει τους 4.148.913 κατοίκους (2009). Είναι η πολυπληθέστερη επαρχία ολόκληρης της Ιταλίας και μία από τις μεγαλύτερες σε έκταση. Έδρα της επαρχίας είναι η πόλη της Ρώμης (*Roma*). Συνολικά, η επαρχία αριθμεί 121 δήμους. 

Συνορεύει βόρεια με την επαρχία του Βιτέρμπο και αυτήν του Ριέτι, ανατολικά με περιφέρεια του Αμπρούτσο (επαρχία της Ακουίλα) και την επαρχία του Φροζινόνε, νότια με την επαρχία της Λατίνα, δυτικά βρέχεται από την Τυρρηνική θάλασσα, ενώ στο έδαφος της περικλείει και την Πόλη του Βατικανού. 

## Κύριοι Δήμοι

## Παραπομπές


## Εξωτερικοί σύνδεσμοι

Κατηγορία:Επαρχίες του Λάτιου
Επαρχία του Ριέτι

Η **επαρχία του Ριέτι** (ιταλικά: *Provincia di Rieti*) είναι επαρχία στην περιφέρεια του Λάτιου στην Ιταλία. Η έκτασή της είναι 2.749 τ.χλμ. και ο πληθυσμός της ανέρχεται σε 158.545 κατοίκους (2008). Έδρα της επαρχίας είναι η πόλη του Ριέτι (*Rieti*). Συνολικά, η επαρχία αριθμεί 73 δήμους. 

Συνορεύει δυτικά με την επαρχία του Βιτέρμπο και αυτήν της Ρώμης παράλληλα με τον Τίβερη, βόρεια με την περιφέρεια της Ούμπρια (επαρχία της Περούτζια και επαρχία του Τέρνι), ανατολικά με την περιφέρεια Μάρκε  (επαρχία του Άσκολι Πιτσένο) και με  την περιφέρεια του Αμπρούτσο (επαρχία της Ακουίλα και επαρχία του Τέραμο).

## Κύριοι Δήμοι

## Παραπομπές


## Εξωτερικοί σύνδεσμοι
* 
* Οργανισμός Τουρισμού της επαρχίας του Ριέτι
* Il Giornale di Rieti - Καθημερινή εφημερίδα της επαρχίας του Ριέτι (στα ιταλικά)


Ριετι
Αγία Τράπεζα

Στην ορολογία της Λειτουργικής της Ορθόδοξης Εκκλησίας, **Αγία Τράπεζα** ονομάζεται τετράγωνο οικοδομημένο τραπέζι (*"εκ πάσης ύλης στερεάς, οίον χρυσού, αργύρου και μαρμάρου"*), πάνω στο οποίο τελείται το Μυστήριο της Θείας Ευχαριστίας και ονομάζεται και *Ιερό Θυσιαστήριο* *"διότι επ' αυτής τελείται η θυσία του Αμνού του Θεού υπέρ πάντων των πιστών, ζώντων και τεθνεώτων"*. Η **Αγία Τράπεζα** βρίσκεται μέσα στο Ιερό Βήμα και έχει σχήμα τετράγωνο για να συμβολίσει τη μετάδοση του σώματος και του αίματος του Χριστού *"πανταχού της οικουμένης"*. Πάνω της βρίσκονται πάντοτε το Ιερό Αντιμήνσιο, ιερό κάλυμμα, ο Σταυρός ευλογίας, το Ιερό Ευαγγέλιο, το Ιερό Αρτοφόριο (ακίνητο) και το Αρτοφόριο των ασθενών (κινητό).

Σύμφωνα με την Ορθόδοξη Εκκλησία, η Αγία Τράπεζα συμβολίζει:

* *"Την Τράπεζαν εκείνην, εφ' ης ο Ιησούς Χριστός εν τω μυστικω Δείπνω παρέδωκεν εις τους μαθητάς αυτού το μυστήριον της θείας ευχαριστίας"*.

* Τον Τάφο του Χριστού.

* Τους τάφους των αγίων Μαρτύρων.

* Τον θρόνο *"του μεγάλου Βασιλέως, του Θεού"* και για το λόγο αυτό το Ευαγγέλιο που βρίσκεται επάνω στην Αγία Τράπεζα *"εικονίζει τον Χριστόν καθήμενον επί θρόνου"*.

Από το β' μισό του 4ου αιώνα, οι χριστιανοί, *"προφανώς χάριν ασφαλείας, ετοποθέτουν τα ιερά σκηνώματα είτε υπό την Αγίαν Τράπεζαν, είτε υπ' αυτήν εντός υπογείου 'κρύπτης'"*. Ειδικότερα, στην Ελλάδα και στην Ανατολή γενικότερα η πλέον συνηθισμένη πρακτική είναι η τοποθέτηση Αγίων λειψάνων κατά τα Θυρανοίξια του Ιερού Ναού εντός ειδικής κρύπτης της Αγίας Τράπεζας που ονομάζεται *"κατάθεσις, ή καταθέσιον ή εγκαίνιον"*.

## Υποσημειώσεις


Αγια Τραπεζα
Επαρχία της Λατίνα

Η **επαρχία της Λατίνα** (ιταλικά: *Provincia di Latina*) είναι επαρχία στην περιφέρεια του Λάτιου στην Ιταλία. Η έκτασή της είναι 2.251 τ.χλμ. και ο πληθυσμός της φτάνει τους 535.943 κατοίκους (2007). Έδρα της επαρχίας είναι η πόλη της Λατίνα (*Latina*). Συνολικά, η επαρχία αριθμεί 33 δήμους. 

Συνορεύει βόρεια με την περιφέρεια του επαρχία του Φροζινόνε, νοτιοδυτικά με την επαρχία της Ρώμης, νοτιοανατολικά με την επαρχία της Καζέρτας, ενώ νότια βρέχεται από την Τυρρηνική θάλασσα. 

## Ιστορία
Η επαρχία ιδρύθηκε στις 18 Δεκεμβρίου 1934 με το όνομα «Επαρχία της Λιττόρια» (*Provincia di Littoria*). Η αποξήρανση της περιοχής του Άγκρο Ποντίνο (1925-1935) είχε ως αποτέλεσμα την εδαφική και οικιστική αναδιαμόρφωσή της. Συνέπεια αυτού ήταν η δημιουργία νέων πόλεων (*Λιττόρια*, αργότερα Λατίνα, *Ποντίνια*, *Απρίλια*, *Σαμπάουντια*) που χαρακτηρίζονται από την χαρακτηριστική αρχιτεκτονική της περιόδου της φασιστικής προπολεμικής Ιταλίας.

Η περιοχή γνώρισε και μεταπολεμικά αξιόλογη ανάπτυξη, με σημαντικές μεταβολές από αυστηρά γεωργική περιοχή σε περιοχή με έντονα σημάδια αστικοποίησης, χωρίς ωστόσο να αλλοιωθεί η αρχική σύστασή της.

## Εξωτερικοί σύνδεσμοι
* 


Κατηγορία:Επαρχίες της Ιταλίας
Λεωνίδας Σαμπάνης

Ο **Λεωνίδας Σαμπάνης** (γεννήθηκε 28 Οκτωβρίου 1971) είναι Έλληνας πρώην αθλητής της άρσης βαρών. Σπούδασε δάσκαλος. Στην Ελλάδα ήρθε το 1991 και το 1995 εντάχθηκε στην Εθνική Ομάδα Άρσης Βαρών. Κατέκτησε το αργυρό μετάλλιο στους Ολυμπιακούς της Ατλάντα το 1996 στην κατηγορία των 58 κιλών και το 2000 στο Σίδνεϊ στην κατηγορία των 61 κιλών. 

Το 2004 στους Ολυμπιακούς της Αθήνας κέρδισε χάλκινο μετάλλιο. Όμως κατόπιν βρέθηκε θετικός σε έλεγχο ντόπινγκ -ανιχνεύθηκαν υψηλά επίπεδα τεστοστερόνης στο αίμα του- και του αφαιρέθηκε το μετάλλιο. Ο ίδιος αρνήθηκε κατηγορηματικά ότι είχε χρησιμοποιήσει οποιαδήποτε ουσία.

Είναι παντρεμένος με την Μπλέρτα και έχει δύο παιδιά.

## Διακρίσεις
* Ευρωπαϊκό Πρωτάθλημα 1995 (58,55 κ. σωματικό βάρος) 7η Θέση
* Παγκόσμιο Πρωτάθλημα 1995 (58,75 κ) 1η θέση
* Ευρωπαϊκό Πρωτάθλημα 1996 (59,00 κ) 1η θέση 
* Ολυμπιακοί Αγώνες 1996 (58,53 κ) 2η θέση
* Ευρωπαϊκό Πρωτάθλημα 1997 (58,90 κ) 2η θέση
* Ευρωπαϊκό Πρωτάθλημα 1998 (61,40 κ) 2η θέση
*Παγκόσμιο Πρωτάθλημα 1998 (61,76 κ) 1η θέση
* Ευρωπαϊκό Πρωτάθλημα 1999 (61,66 κ) 2η θέση
* Παγκόσμιο Πρωτάθλημα 1999 (61,40 κ) 2η θέση
* Ολυμπιακοί Αγώνες 2000 (61,30 κ) 2η θέση
* Ευρωπαϊκό Πρωτάθλημα 2002 (61,65 κ) 1η θέση

## Εξωτερικοί σύνδεσμοι
*

Κατηγορία:Έλληνες ομογενείς αθλητές
Κατηγορία:Έλληνες αθλητές της άρσης βαρών
Σαμπανης
Κατηγορία:Ολυμπιονίκες της άρσης βαρών
Κατηγορία:Αθλητές της άρσης βαρών στους Θερινούς Ολυμπιακούς Αγώνες 1996
Κατηγορία:Αθλητές της άρσης βαρών στους Θερινούς Ολυμπιακούς Αγώνες 2000
Κατηγορία:Κάτοχοι μεταλλίων του Παγκοσμίου Πρωταθλήματος Άρσης Βαρών
Κατηγορία:Κάτοχοι μεταλλίων του Ευρωπαϊκού Πρωταθλήματος Άρσης Βαρών
Κατηγορία:Ντόπινγκ στον αθλητισμό
Σαμπανης
Κατηγορία:Βορειοηπειρώτες
Μεσοχωριό Ηρακλείου

Το **Μεσοχωριό ** (επίσημο: **Μεσοχώριον**) είναι χωριό  και έδρα ομώνυμης κοινότητας του Δήμου Αρχανών-Αστερουσίων στην Περιφερειακή Ενότητα Ηρακλείου της Κρήτης. Ανήκε στην  επαρχία Μονοφατσίου.

## Γεωγραφικά στοιχεία
Η θέση του Μεσοχωριού είναι στα κράσπεδα του υψώματος Ασφεντηλιάς, που έχει υψόμετρο 979 μ. Στην κορυφή του είναι εγκατεστημένος τηλεοπτικός αναμεταδότης. Η απόστασή του από το Ηράκλειο είναι 55,3 χιλιόμετρα, μέσω της διαδρομής Πύργος-Ροτάσι-Μεσοχωριό.  Στα βόρεια βρίσκεται η πεδιάδα της Μεσσαράς, η οποία είναι κατάφυτη από αμπελώνες και ελαιώνες.  Σε απόσταση λίγων χιλιομέτρων ρέει ο ποταμός Αναποδάρης.  Οι κάτοικοι ασχολούνται ιδίως με την αμπελοκαλλιέργεια και την ελαιοκομία, όπως επίσης και με την καλλιέργεια σιτηρών και πρωίμων κηπευτικών. Η οικονομία του χωριού βασίζεται κυρίως στο λάδι και στη σταφίδα. Ο κύριος ναός είναι η Αγία Τριάδα και ο Άγιος Ιωάννης ο Θεολόγος. Στον οικισμό συναντούμε και πολλά εξωκλήσια, όπως το Μιχαήλ Αρχάγγελο, τον Τίμιο Σταυρό, τον Άγιο Βλάσιο στην είσοδο του χωριού και την Αγία Παρασκευή. Από άποψη υποδομής, στον οικισμό λειτουργεί νηπιαγωγείο, Δημοτικό σχολείο και περιφερειακό ιατρείο  μεταξύ άλλων.

## Ιστορικά στοιχεία
Στο χωριό γίνεται μνεία σε συμβόλαιο του 1279 με την ονομασία *Messocorio*, όταν ήταν φέουδο Αντόνιο Κιρίνι, και στα δουκικά έγγραφα του αρχείου του Χάνδακα το 1377. Αναφέρεται το 1577 από τον Φραγκίσκος Μπαρόκιος, και με 162 κατοίκους το 1583. Το 13ο αιώνα ήταν φέουδο του Antonius Quirinus. Ο ναός της Παναγίας χρονολογείται από το 1570. Στα τέλη του 19ου αιώνα υπήχθη στο Δήμο Χάρακα και το 1881 είχε 197 Χριστιανούς και 45 Τούρκους κατοίκους. Από το 1928 ως το 1998 ήταν έδρα ομώνυμης κοινότητας. Με το Σχέδιο Καποδίστριας η κοινότητα καταργήθηκε και συστάθηκε το ομώνυμο Δημοτικό διαμέρισμα, με έναν οικισμό. Εντάχθηκε στο Δήμο Αστερουσίων. Από το Μεσοχωριό καταγόταν ο λυράρης Ζαχαρίας Μελεσανάκης.

Δείτε ***[[Κοινότητα Μεσοχωρίου]]***

Αναφορικά με το όνομα, σύμφωνα με τούς χωριανούς, οι κάτοικοι των οικισμών Πεντάμη, Μεσοσκάφης, Καβαλαρόπετρας, Γοργιανού, Αγίου Κωνσταντίνου, Αγίου Σπυρίδωνα και της Αγίας Παρασκευής ήλθαν και συγκατοίκησαν στο σημερινό χωριό του οποίου η θέση ήταν στο μέσο περίπου των οικισμών. Από τούτο το ονόμασαν Μεσοχωριό.

Πορεία πληθυσμού σύμφωνα με τις απογραφές:

## Εξωτερικοί σύνδεσμοι
* Χωριά του Δήμου Αστερουσίων

## Βιβλιογραφία
* 

## Παραπομπές


Μεσο
Μεσο
Κατηγορία:Δήμος Αρχανών - Αστερουσίων
Νέα Γωνιά Χαλκιδικής

Η **Νέα Γωνιά** είναι ημιορεινό χωριό του νομού Χαλκιδικής με 444 κατοίκους το 2021 και ομώνυμο Δημοτικό διαμέρισμα του Δήμου Νέας Προποντίδας.

## Ιστορικά και πολιτιστικά στοιχεία
Το χωριό ιδρύθηκε από πρόσφυγες προερχόμενους από την Ανατολική Θράκη μετά τη Μικρασιατική Καταστροφή. Οι Γωνιάτες έφεραν στο νέο τους τόπο και τη γνώση της αμπελοκαλλιέργειας όπως επίσης και τα ανατολίτικα φαγητά. Στα τελευταία εντάσσεται και το παραδοσιακό ντολμαδάκι "γιαλαντζί" με αμπελόφυλλα.

Πολιτιστικά δραστηριοποιούνται ένας εκπολιτιστικός-μορφωτικός και ένας πολιτιστικός σύλλογος. Πολλά κτίσματα συνεχίζουν να διατηρούν το παραδοσιακό χρώμα του οικισμού, όπως ο καλά διατηρημένος ανεμόμυλος, που τον λένε "Μύλο", στις βόρειες παρυφές του χωριού.
Πριν την είσοδο στο χωριό, στην περιοχή *Γυαλάκια*, υπάρχει η παραδοσιακή λίθινη *Μεγάλη Βρύση*. Στο εκκλησάκι του Αγίου Γεωργίου τελείται κάθε χρόνο πανηγύρι, στις ανατολικές παρυφές του χωριού.

Έχει υγρό και εύκρατο κλίμα, με αποτέλεσμα να υπάρχουν εκεί πολλές παραθεριστικές κατοικίες. Στον οικισμό είναι κτισμένες τρεις εκκλησίες (ο Ιερός Ναός Κοιμήσεως της Θεοτόκου στην οποία τελούνται λειτουργίες, ο Ιερός Ναός Γεννήσεως της Θεοτόκου και ο Ιερός Ναός Αγίου Γεωργίου).
## Τουρισμός
Αν και το χωριό δεν διαθέτει τουριστικές υποδομές (ξενοδοχεία ή πανδοχεία), ωστόσο αποτελεί γαστρονομικό και εκπαιδευτικό προορισμό όλο το χρόνο. Με πρωτοβουλία του Αμπελουργικού Οίκου Καζάκη και της ομάδας γυναικών "ΓΩΝΙΑΤΙΣΣΕΣ", κάθε χρόνο επισκέπτονται το χωριό περίπου 4500 μαθητές δημοτικού από τις γειτονικές περιοχές και τη Θεσσαλονίκη. Προσφέρονται 3 διαφορετικά εκπαιδευτικά προγράμματα, με επίκεντρο τα προϊόντα του χωριού, δηλαδή τα αμπελόφυλλα και σταφύλια, τις ελιές και το αλεύρι (προϊόντα ζύμης). Τα παιδιά επισκέπτονται τα αμπέλια και τους ελαιώνες, βλέπουν πώς γίνεται η συγκομιδή των καρπών και διδάσκονται την παρασκευή της βρώσιμης ελιάς. Στο πρόγραμμα με το αλεύρι, φτιάχνουν μόνα τους το ψωμάκι.

## Αθλητισμός
Από αθλητική άποψη ενεργή είναι η ποδοσφαιρική ομάδα ΑΟ Νέας Γωνιάς, που αγωνίζεται στην Δ΄ Εθνική Ερασιτεχνική. Υπάρχει ακόμα ομάδα τάε κβο ντο. Στη Νέα Γωνιά εδρεύει και ο Παλαιστικός Σύλλογος της Νέας Καλλικράτειας.  Υπάρχει επίσης πίστα μότοκρος για μοτοσικλετιστές. Κύρια ασχολία είναι η γεωργία. Το χωριό είναι ονομαστό για τα αμπελόφυλλά του.

## Δ.Δ. Νέας Γωνιάς
Στο Δημοτικό Διαμέρισμα Νέας Γωνιάς, που έχει συνολικά 480 κατοίκους το 2001, υπάγονται οι οικισμοί:

*η *Νέα Γωνιά* [ 454 ], έδρα
*το *Νεοχωράκι* [ 26 ]

## Παραπομπές


## Εξωτερικοί σύνδεσμοι
* Ιστότοπος του Δήμου Καλλικράτειας
* Ιστότοπος της κοινότητας Νέας Γωνιάς 
*Ιστότοπος Αγροτικού Συνεταιρισμού Νέας Γωνίας
*Ιστότοπος Γυναικείου Συνεταιρισμού Νέας Γωνίας "Γωνιάτισσες"
*http://stavrakoudis.econ.uoi.gr/deth/to/63211205-nea-gonia.html 

Νεα Γωνια
Νεα Γωνια
Κατηγορία:Δήμος Νέας Προποντίδας
Επαρχία του Βιτέρμπο

Η **επαρχία του Βιτέρμπο** (ιταλικά: *Provincia di Viterbo*) είναι Ιταλική επαρχία στην Ιταλική περιφέρεια Λάτιο (Lazio, Λάτσιο). Η έκτασή της είναι 3.615.24 τ.χλμ. και ο πληθυσμός της ανέρχεται σε 318.163 κατοίκους (2017), η πυκνότητα της είναι 89.05 κάτοικοι ανά τετραγωνικό χιλιόμετρο. Έδρα της επαρχίας είναι η πόλη Βιτέρμπο (*Viterbo*). Συνολικά, η επαρχία αριθμεί 60 δήμους και αποτελεί τη βορειότερη επαρχία του Λατίου. Συνορεύει βορειοανατολικά με την περιφέρεια της Ούμπρια (επαρχία του Τέρνι), βορειοδυτικά με την περιφέρεια της Τοσκάνης (επαρχία του Γκροσσέτο και επαρχία της Σιένα), ανατολικά με την επαρχία του Ριέτι και νότια με την επαρχία της Ρώμης. Η Τυρρηνική θάλασσα βρίσκεται στα δυτικά.

## Ιστορία

Η περιοχή της επαρχίας του Βιτέρμπο περιέχει μία σειρά από Ετρουσκικές πόλεις όπως η Βετράλλα, η Ταρκυνία και το Βιτέρμπο. Το Βιτέρμπο κατακτήθηκε από τη Ρωμαϊκή Δημοκρατία (310 π.χ.), από τότε ελάχιστα είναι γνωστά μέχρι την εποχή που ο Βασιλιάς των Λομβαρδών Δεσιδέριος το χρησιμοποίησε σαν βάση απέναντι στην Αγία Ρωμαϊκή Αυτοκρατορία. Η Ματθίλδη της Κανόσα το έδωσε δώρο τον 11ο αιώνα στον πάπα. Ο Φρειδερίκος Α΄ Βαρβαρόσσα έβαλε στόχο να χρησιμοποιήσει το Βιτέρμπο σαν βάση για να επιτεθεί στη Ρώμη (1153), το κατέκτησε για τον σκοπό αυτό (1160).

Μετά από μία περίοδο ελευθερίας κατακτήθηκε τον 13ο αιώνα από τα Παπικά Κράτη. Οι Ιωαννίτες Ιππότες όταν εξορίστηκαν τον 16ο αιώνα από τη Ρόδο κατέφυγαν προσωρινά στο Βιτέρμπο μέχρι να εγκατασταθούν οριστικά στη Μάλτα. Ο Πάπας Παύλος Γ΄ περιγράφεται σαν πολίτης του Βιτέρμπο, ίδρυσε το Πανεπιστήμιο της πόλης. Η περιοχή ενώθηκε με το Βασίλειο της Ιταλίας (12 Σεπτεμβρίου 1870), η επαρχία ιδρύθηκε (2 Ιανουαρίου 1927) με βασιλικό διάταγμα σύμφωνα με την αναδιοργάνωση των ιταλικών επαρχιών που θέσπισε ο Μπενίτο Μουσολίνι. Όταν ξέσπασε ο Β΄ Παγκόσμιος Πόλεμος δέχτηκε σκληρούς βομβαρδισμούς.

## Κύριοι Δήμοι

## Παραπομπές
 		


## Πηγές

*Roy Palmer Domenico (2002). The Regions of Italy: A Reference Guide to History and Culture. Greenwood Publishing Group.

## Εξωτερικοί σύνδεσμοι

*Οργανισμός Τουρισμού του Βιτέρμπο (στα ιταλικά)
*Επαρχεία του Βιτέρμπο
*ISTAT 
*Βιτέρμπο


Βιτερμπο